Magnussen csak videókból tud készülni a következõ kihívásra
Mert váratlanul kapott lehetõséget a Haasnál és a szimulátort nem tudták beiktatni a dzsiddai pályára való felkészülésbe. Mick Schumacher örül, hogy csalódott eddigi legjobb F1-es eredménye után.
A szezonnyitó egyik bravúrja Kevin Magnussenhez fûzõdik, aki úgy lett abszolút önerõbõl 5. és szerzett pontot a Haasnak több mint egy év szünet után, hogy csak az utolsó teszthéten jutott szerzõdéshez. A szaúdi pályán nehezebb feladat vár rá, hiszen amikor utoljára a mezõnyben vezetett, ez a helyszín még nem volt része a bajnokságnak. „Nem ismerem ezt a pályát" – vallotta be, hozzátéve, hogy a tavalyi fedélzeti kamerás felvételek alapján készül rá.

Nem volt idõnk rá, hogy vezethessek rajta a szimulátorban.Hiszen a két verseny között csupán egy hét telik el, ezalatt nem tudták beiktatni a felkészülésébe ezt a lehetõséget.

„Bahreinben jól felépítettük a felkészülést, mert ott teszteltünk a verseny elõtt, mindent ismertünk, így a gumikopásról is jó képet kaptunk. Itt viszont több az ismeretlen tényezõ, nagyobb a teher, hogy ne rontsak."

Csapattársa, Mick Schumacher kezdése 2022-ben nem sikerült ilyen jól, bár 11. helyével így is karrierje legjobb eredményét szerezte az F1-ben.

„Kicsit csalódottak vagyunk, ez mutatja, hogy mennyi potenciál rejlik bennünk" – mondta.
Nagyszerû csalódottnak lenni és nagyobb célokról álmodni.

A másodéves német pilóta nem aggódik amiatt, hogy alulmaradt rutinosabb, de az F1-tõl egy szezont távol töltõ csapattársától. „Nem érdemes túl sok következtetést levonni az elsõ versenybõl, volt az elsõ körben egy koccanásom is – idézte az Auto Motor und Sport. – Ilyesmi megtörténik, fõleg a sûrû középmezõnyben. Jobb idõmérõ teljesítménnyel remélhetõleg kimaradok az ilyenekbõl." 

„Az idõmérõig egy szinten teljesítettem Kevinnel, de ott sajnos elszúrtam a köröm – magyarázta Schumacher. – Nem látom, miért ne érhetnék el olyan eredményt, mint õ. Csak jól össze kell raknom mindent."

Amit Magnussen említett a hibákról, arra Schumachernek érdemes külön figyelnie Szaúd-Arábiában: tavaly a futamon csúnyán összetörte az autót.
Forma-1-es hír Kevin Magnussen Mick Schumacher Haas F1 Team GPhírek